Document ID: 32006R0018

UREDBA KOMISIJE (ES) št. 18/2006
z dne 6. januarja 2006
o spremembi Priloge II k Uredbi (ES) št. 998/2003 Evropskega parlamenta in Sveta glede seznamov držav in ozemelj
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (1) ter zlasti členov 10 in 21 Direktive,
ob upoštevanju naslednjega:
(1)
Uredba (ES) št. 998/2003 določa seznam tretjih držav in ozemelj, iz katerih se lahko ob upoštevanju nekaterih zahtev dovoli premik hišnih živali.
(2)
Uredbo (ES) št. 998/2003, kakor je bila nazadnje spremenjena z Uredbo (ES) št. 1193/2005, določa začasni seznam tretjih držav. Navedeni seznam vključuje države in ozemlja, proste stekline, ter države, za katere je bilo ugotovljeno, da tveganje za prenos stekline pri vstopu v Skupnost kot posledica premikov z njihovih ozemelj ni večje kot tveganje, povezano s premiki med državami članicami.
(3)
Iz podatkov, ki so jih predložile Belorusija, Mehika, Romunija ter Trinidad in Tobago je razvidno, da tveganje za prenos stekline pri vstopu v Skupnost kot posledica premikov hišnih živali iz teh držav ni večje kot tveganje, povezano s premiki med državami članicami. Zato se navedene tretje države vključijo v seznam držav in ozemelj, določen v Uredbi (ES) št. 998/2003.
(4)
Ker je Guam ozemlje Združenih držav Amerike, je priporočljivo, da se izrecno navede kot del Združenih držav Amerike, da bi se izognili kakršni koli zamenjavi.
(5)
Zaradi jasnosti je treba seznam držav in ozemelj iz Uredbe (ES) št. 998/2003 nadomestiti v celoti.
(6)
Uredbo (ES) št. 998/2003 je zato treba ustrezno spremeniti.
(7)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Priloga II k Uredbi (ES) št. 998/2003 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 6. januarja 2006

Labels: 0
8
5
6